**Információk a kiegészítő pedagógiai képzéssel kapcsolatban a 2020/2021-es akadémiai évben**

A kiegészítő pedagógiai képzés végzett hallgatói olyan tantárgyak oktatására szereznek tanári képesítést, amelyek tartalma azoknak a tanulmányi programoknak és tanulmányi szakoknak a tartalmához kapcsolódik, amelyeket a jelentkezők a 2. szintű felsőfokú tanulmányaik során (magiszteri vagy mérnöki képzés) sajátítottak el.

A kiegészítő pedagógiai képzés a Selye János Egyetem Tanárképző Karán a 138/2019 számú felsőoktatási törvény 44 § alapján valósul meg. A kiegészítő pedagógiai képzést a Selye János Egyetem Tanárképző Karán a Neveléstudományi Tanszék garantálja. A szakképzésben a Selye János Egyetem másik két kara is részt vehet.

A kiegészítő pedagógiai képzésre a 138/2019 számú törvény alapján felvételt nyerhetnek:

1. azok a 2. szintű felsőfokú, nem tanári végzettséggel rendelkezők, akik tanulmányaikat államvizsgával fejezték be olyan tárgyból, amelynek oktatására a kiegészítő pedagógiai képzés elvégzésével szereznek képesítést, vagy

b) azok a 2. szinten tanuló egyetemi hallgatók, akik nem tanári szakon végzik tanulmányaikat.

# Felvételi követelmények: A kiegészítő pedagógiai képzés a hatályos szlovák jogszabályok alapján zajlik, a megszerzett végzettség a Szlovák Köztársaság területén érvényes. A képzésre felvételt nyerhetnek a tanulmányaikat 2. szinten folytató egyetemi hallgatók, valamint azok, akik a 2. szintet már elvégezték a nem tanári szakok valamelyikén. A kiegészítő pedagógiai képzésre való jelentkezési lapot (Jelentkezés a kiegészítő pedagógiai képzésre című nyomtatvány) a szükséges mellékletekkel kizárólag nyomtatott formában, postai úton kérjük elküldeni az alábbi címre:

# Pedagogická fakulta UJS

# Bratislavská cesta 3322

# 945 01 Komárno

# Előnyben részesülnek azok a jelentkezők, akik érvényes munkaszerződéssel rendelkeznek valamelyik iskolában.

# A jelentkezési lapok beadásának határideje: 2020. augusztus 21.

# Az oktatás elsődleges nyelve a magyar.

A képzés költségtérítéses: **500,- € /akadémiai év**

Az összeg magában foglalja: az oktatást, a tárgyak értékelését, a záródolgozat vezetését és értékelését, a záróvizsga lebonyolítását, a pedagógiai gyakorlat gyakorlóiskolákban való teljesítésének lehetőségét, valamint az oktatási anyagok elkészítését.

A Selye János Egyetem fenntartja a jogot arra, hogy a vonatkozó akadémiai évben nem indít kiegészítő pedagógiai képzést, amennyiben a képzésre jelentkezők száma nem éri el a 20 főt. A Selye János Egyetem Tanárképző Kara fenntartja a jogot arra, hogy korlátozott kapacitási okokból kifolyólag nagy érdeklődés esetén egy adott akadémiai éven belül maximum 3 csoportot indítson.

**A kiegészítő pedagógiai képzésre való jelentkezés eljárási folyamata**:

1. Az érdeklődő a felvételi eljárás összegét, azaz 50,00 eurót banki átutalással az alábbi számlaszámra köteles befizetni:

IBAN: SK33 8180 0000 0070 0012 2827

SWIFT: SPSRSKBA

1. **Az a jelentkező, aki egyúttal a Selye János Egyetem hallgatója**, az azonosíthatóság céljából az átvevőnek szóló üzenetben (správa pre prijímateľa) feltünteti a család- és utónevét.

Az átutalás azonosítója (variabilný symbol): 1000AIS ID (az AIS ID a hallgató négy-hatjegyű azonosítója, amelyet a Selye János Egyetem információs rendszere automatikusan hozzárendel a hallgató nevéhez)

1. **Az a jelentkező, aki nem rendelkezik hallgatói jogviszonnyal a Selye János Egyetemen, ugyanakkor szlovák állampolgár**, az azonosíthatóság céljából az átvevőnek szóló üzenetben feltünteti a család- és utónevét.

Az átutalás azonosítójaként (variabilný symbol) születési számát adja meg.

1. **Az a jelentkező, aki nem rendelkezik hallgatói jogviszonnyal a Selye János Egyetemen és nem szlovák állampolgár,** az átvevőnek szóló üzenetben feltünteti a család- és utónevét.
2. Az érdeklődő kinyomtatja és kitölti a jelentkezési lapot, s azt a szükséges mellékletekkel együtt postai úton elküldi a feltüntetett címre. A jelentkezési laphoz csatolja a felvételi eljárás illetékének befizetéséről szóló igazolást.
3. A Selye János Egyetem Tanárképző Kara tanulmányi osztálya nyilvántartásba veszi a jelentkezőt az akadémiai információs rendszerben, amely a jelentkezőhöz hozzárendel egy azonosító kódot. A tanulmányi osztály ezt a kódot írásban eljuttatja a jelentkezőnek, valamint értesíti a jelentkezőt a felvételi eljárás eredményéről és a beiratkozás pontos dátumáról.
4. Az érdeklődő a beiratkozástól számított 10 napon belül egy összegben befizeti a kiegészítő pedagógiai képzés illetékét, azaz 500,00 eurót banki átutalással az alábbi számlára:

IBAN: SK33 8180 0000 0070 0012 2827

SWIFT: SPSRSKBA

A jelentkező az azonosítás céljából az átvevőnek szóló üzenetben (správa pre prijímateľa) feltünteti a család- és utónevét.

Az átutalás azonosítója (variabilný symbol): 1671AIS ID (az AIS ID a hallgató négy-hatjegyű azonosítója, amelyet a Selye János Egyetem információs rendszere automatikusan hozzárendel a hallgató nevéhez).

A kiegészítő pedagógiai képzés koordinátora:

Dr. habil. Ing. Szőköl István, PhD.

Pedagogická fakulta UJS, Bratislavská cesta 3322, 945 01 Komárno

szokoli@ujs.sk, +421 35 3260 742

**Bővebb információt ezen az e-mail címen kérhetnek: vasc@ujs.sk**

Révkomárom, 2020. április 9. Dr. habil. PaedDr. Horváth Kinga, PhD.

 az SJE TKK dékánja